CELEX: 32011D0494
Language: da
Date: 2011-08-05 00:00:00
Title: 2011/494/EU: Kommissionens gennemførelsesafgørelse af 5. august 2011 om tilladelse til markedsføring af phosphateret majsstivelse som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2011) 5550)  EØS-relevant tekst

9.8.2011   
            
            
               DA
            
            
               Den Europæiske Unions Tidende
            
            
               L 204/23
            
         KOMMISSIONENS GENNEMFØRELSESAFGØRELSE
   af 5. august 2011
   om tilladelse til markedsføring af phosphateret majsstivelse som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2011) 5550)
   (EØS-relevant tekst)
   (2011/494/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Virksomheden National Starch Food Innovation indgav den 23. august 2005 en ansøgning til de kompetente myndigheder i Det Forenede Kongerige om tilladelse til at markedsføre phosphateret distivelsephosphat (phosphateret majsstivelse) som en ny levnedsmiddelingrediens.
            
         
               (2)
            
            
               Det kompetente britiske fødevarevurderingsorgan afgav den 27. april 2009 den første vurderingsrapport. I rapporten konkluderedes det, at det var acceptabelt at anvende phosphateret distivelsephosphat som en ny levnedsmiddelingrediens.
            
         
               (3)
            
            
               Kommissionen fremsendte den første vurderingsrapport til alle medlemsstaterne den 4. maj 2009.
            
         
               (4)
            
            
               Inden udløbet af den i artikel 6, stk. 4, i forordning (EF) nr. 258/97 fastsatte frist på 60 dage blev der i overensstemmelse med samme stykke fremsat begrundede indsigelser mod markedsføring af produktet.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 10. februar 2010.
            
         
               (6)
            
            
               Den 10. september 2010 konkluderede EFSA i den videnskabelige udtalelse om sikkerheden ved phosphateret distivelsephosphat som en ny levnedsmiddelingrediens (2), at phosphateret distivelsephosphat var sikkert under de foreslåede anvendelsesbetingelser og ved de foreslåede grænser for indtaget.
            
         
               (7)
            
            
               På grundlag af den videnskabelige vurdering er det godtgjort, at phosphateret distivelsephosphat opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Phosphateret distivelsephosphat, jf. bilaget, kan markedsføres i Unionen som en ny levnedsmiddelingrediens til anvendelse i bagværk, pasta, morgenmadscerealier og kornbaserede snackstænger med et maksimumsindhold på 15 %.
   Artikel 2
   Phosphateret distivelsephosphat, som godkendes ved denne afgørelse, betegnes »phosphateret majsstivelse« på mærkningen af den fødevare, der indeholder den.
   Artikel 3
   Denne afgørelse er rettet til National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, England.
   
      Udfærdiget i Bruxelles, den 5. august 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2010, 8(9):1772.
   
      BILAG
      
         SPECIFIKATIONER FOR PHOSPHATERET MAJSSTIVELSE
      
      Beskrivelse: Den nye levnedsmiddelingrediens er et hvidt eller næsten hvidt pulver.
      Phosphateret majsstivelse (phosphateret distivelsephosphat) er en kemisk modificeret modstandsdygtig stivelse, som fremstilles af stivelse med højt amyloseindhold ved en kombination af kemiske behandlinger, hvorved der dannes phosphattværbindinger mellem kulhydratrester og esterificerede hydroxylgrupper.
      CAS-nr.: 11120-02-8
      Kemisk formel: (C6H10O5)n [(C6H9O5)2PO2H]x [(C6H9O5)PO3H2]y
      n = antal glucoseenheder; x, y = substitutionsgrad(er)